आयोगका प्रवक्ता नवराज ढकालले निर्वाचन स्वच्छ, स्वतन्त्र र भयरहित वातावरणमा सम्पन्न गर्ने उद्देश्यले आयोगले अन्तर्राष्ट्रिय संस्था तथा समुदायलाई पर्यवेक्षणमा सहभागी हुन आह्वान गरेको बताउनुभयो । आयोगले अन्तर्राष्ट्रिय पर्यवेक्षकले पालना गर्नुपर्ने आचारसंहितासमेत पारित गरिसकेको जानकारी प्रवक्ता ढकालले दिनुभयो । नेपालमा आउने विदेशी पर्यवेक्षकको समन्वय गर्ने काम परराष्ट्र मन्त्रालयले गर्नेछ ।
